hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy en hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Հայկ Պետրոսյանը հայտնի դերասան, նմանակող, դրամատուրգ, երգահան, երգիչ, նկարի, կատակերգու Վարդան Պետրոսյանի որդին է, իսկ որպես առանձին անհատ՝ դիվանագետ, երգիչ, դերասան, երգերի հեղինակ, բեմադրիչ և, իհարկե, կատակերգու: Հայկն առաջին անգամ բեմ է բարձրացել հայրիկի հետ 8 տարեկան հասակում:
Ներկայացումից հետո «Շրջապատը» զրուցել է  Հայկ Պետրոսյանի հետ:
— Հայկ, խոսենք «Ամեն ինչ ԼԱՅՎ Ա լինելու կամ Հեղափոխության 55 երանգները» մոնոներկայացումից: Դու անցած տարի ասել էիր՝ «Որոշել եմ հնարավորինս քիչ քաղաքական հումորներ անել»։ Այս ներկայացումը կոնկրետ քաղաքական, հեղափոխական Հայաստանի մասին է:
— Սա իմ երրորդ մոնոներկայացումն էր: Այո, այս մեկը տարբերվում էր նախորդ երկուսից նրանով, որ ես միշտ իմ բենդի հետ եմ հանդես գալիս, իսկ այս մեկում՝ ոչ: Իսկ առաջին երկու ներկայացումները տարբեր թեմաներից էին, ավելի շատ կյանքի այլ տեսանկյունից էին ներկայացված՝ կին-տղամարդ, երեխա, ու մի քիչ քաղաքական հումոր: Այո, սա ամբողջովին քաղաքական էր՝ նվիրված շարժմանը, բենդն էլ չկար: Այս իմաստով, սա ինձ համար էլ էր նորություն:
— Ինչքա՞ն ժամանակ պահանջվեց, որ սցենարը գրեք, քանզի այնքան էլ ժամանակ չի անցել հեղափոխությունից, չնայած, այնքան բան տեղի ունեցավ, որ ստեղծագործական ձիրք ունեցողների համար եղածը մի քանի տարի ստեղծագործելու մեծ հնարավորություն է ընձեռնում:
— Բավականին արագ ստացվեց: Երկու ընկեր ունեմ, որ ինձ հետ աշխատել են, բայց ընդհանուր ես եմ գրել, շատ արագ ստացվեց… Բնականաբար, շարժման ընթացքում էնքան բան եղավ, այնքան բան կար հավաքված, որ մնում էր հավաքել ու մատուցել ժողովրդին: Մայիսի կեսերից սկսեցի գրել, հունիսի 5-ին արդեն Երևանում առաջնախաղն էր:
— Ինչպիսի՞ն էր Գյումրու հանդիսատեսի ընդունելությունը:
— Դահլիճը լիքն էր՝ սա իմ սպասածից ավելին էր: Հատուկ շնորհակալություն եմ հայտնում թատրոնի տնօրենին՝ Տիգրան Վիրաբյանին: Իսկ գյումրեցի հանդիսատեսի մոտ քննություն բռնելու, անցնելու մասին միայն ես չէ, որ խոսում եմ, այլ համարյա բոլոր արտիստները մեծ պատիվ են համարում Գյումրու բեմում հանդես գալ ու գյումրեցի հանդիսատեսի կողմից ծափահարությունների արժանանալ: Գյումրեցի հանդիսատեսը խիստ է՝ լավ իմաստով, ելույթ ունեցողին զգաստացնող, հումորային քաղաքում հումոր անելիս ամեն ինչ չէ, որ այսպես ասած՝ «հալած յուղի պես» են ընդունելու, ասում են՝ «հըլը տեսնինք՝ ինչ ես ասելու»: Փառք Աստծո, ես գոհ եմ. նախ հենց վարագույրը բացվեց, արդեն ջերմ ընդունելության արժանացա` շատ շնորհակալ եմ նրանց: Մանավանդ, որ այս շարժման առաջին քայլը հենց Գյումրիից սկսվեց, ինձ համար կարևոր էր հենց Գյումրիում ներկայացնել այս մոնոներկայացումը:
— Ներկայացումը նաև մեկ այլ բանով աչքի ընկավ՝ հուլիսի 4-ին Մհեր Մկրտչյանի ծննդյան օրն է…
-… Այո, նշանակալի էր, որ հենց Մեծն Ֆրունզի ծննդյան օրը Գյումրիի բեմում էի:
— Ի՞նչ ծրագրեր ունես:
— Սեպտեմբերին ներկայացումներ կունենանք՝ մի քիչ արդեն թարմացված տարբերակներով, իսկ աշնանը նախատեսել ենք Միացյալ Նահանգներում հանդես գալ:
— Իմպրովիզներ հաճա՞խ են լինում:
— Հաճախ չէ, բայց լինում են, մանավանդ, երբ ուղղակիորեն համընկնում է թեմայի հետ:
— Բոլորիս շատ հետաքրքրող հարցը. ինչպե՞ս է մեր սիրելի Վարդան Պետրոսյանը:
— Շնորհակալություն, զգացված եմ… Լավ է, նորմալ է, փառք Աստծո: Այս պահին Փարիզում է: Հաջորդ տարի անպայման կգա Հայաստան՝ ներկայացումով:
— Հայկ, ներկայացումներ բեմադրելիս հայրդ օգնո՞ւմ է:
— Միշտ, ինչ ներկայացում արել եմ, հայրիկիս ներկայացրել եմ, նրա հետ քննարկել, խորհուրդներ հարցրել: Բայց այս մեկը, որ ինձ համար նորություն էր՝ քաղաքական էր, ու պապայի ժանրից, ավելի շատ էի ուզում, որ նա տեսներ, թարսի պես՝ չստացվեց, չհասցրեցի նրա հետ քննարկել, դե «սկայպ»-ով ներկայացնելն էլ էն չէր…Հույս ունեմ, որ երբ գա, կդիտի ու կհավանի:
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
ՀՀ, Գյումրի, Իսահակյան փ., 76
(+374 312) 6 72 56
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: